

**Poziv za sudjelovanje na prvoj studentskoj kroatistističkoj k(r)onferenciji: *Brisanje granica***

Poštovane kolegice i poštovane kolege!

Na Filozofskom fakultetu Sveučilišta u Zagrebu održat će se prva studentska kroatistička konferencija **12. i 13. travnja 2019. godine.**

Cilj je k(r)onferencije razmijeniti misli i ideje o problemima u struci studenata kroatistike. Cilj je utemeljiti međunarodnu studentsku suradnju za koju se nadamo da će se nastaviti razvijati u budućnosti. Poziv za k(r)onferenciju namijenjen je svim studentima koji se bave hrvatskom književnošću i hrvatskim jezikom.

**Tema k(R)onferencije koju otkrivamo u naslovu Brisanje granica obuhvaća sljedeća istraživačka područja književnosti i jezika:**

\* sadržaje koji su potpuno neistraženi

\* sadržaje za koje držite da su nedovoljno istraženi, odnosno ponudili biste svoje čitanje ili razumijevanje problema

\* sadržaja o kojima se zbog različitih čimbenika odbija govoriti

**Također potičemo vas da se pri vlastitom istraživanju okušate u primjeni:**

\* individualnih i/ili “novih“ pristupa književnim i filološkim problemima (kao što su: emocionalni obrat, povezivanje humanističkih i nehumanističkih disciplina, pomna čitanja tekstova, miješanje različitih tipova diskursa potrebnih za izricanje različitih perspektiva i sve ono što ste htjeli, a niste smjeli)

\* odbačenih pristupa koje i dalje smatrate korisnima

\* navedenih pristupa pri analizi pristupa samih

**Međunarodni doticaji omogućuju i brisanje granica u doslovnom i kulturnom smislu, stoga:**

\*pišite o doticajima hrvatskoga jezika i književnosti s drugim jezicima i književnostima te o njihovim međusobnim isprepletenostima

**S obzirom na samu temu – brisanje granica – slobodni ste obrisati i naše granice te nam otvoriti sasvim nove vidike.**

Prijavu izvršavate sažetak svojega rada (opsegom do 500 riječi) koji možete poslati na [kronferencija@gmail.com](mailto:kronferencija@gmail.com) do **20. ožujka 2017**.

O izboru ćete biti obaviješteni do **27. ožujka 2019**. Rok za registraciju, odnosno potvrdu dolaska na k(r)onferenciju jest **31. ožujka 2019**.

Jedna osoba može prijaviti najviše jedan samostalan rad ili jedan rad u koautorstvu. Najviše dva autora mogu prijaviti rad u koautorstvu. Radovi moraju biti napisani i predstavljeni na nekom južnoslavenskome ili engleskome jeziku. Predviđeno vrijeme za prezentaciju jest 15 minuta.

Više informacija možete pronaći na Facebook-stranici <https://m.facebook.com/kronferencija/?mds=%2Ftimeline%2Fcover%2Freposition%2F%3FownerID%3D2255636471319146%26cpid%3D2255636541319139%26redirect_uri>

Rado ćemo odgovoriti na sva vaša pitanja na e-adresi [kronferencija@gmail.com](mailto:kronferencija@gmail.com).

Radujemo se vašem dolasku,

studenti kroatistike Filozofskoga fakulteta Sveučilišta u Zagrebu

U Zagrebu 11. veljače 2019.